cyanic-selkie/wikianc huggingface dataset:
דיסקוגרפיה של נטליה קילס
הדיסקוגרפיה של הזמרת הבריטית נטליה קילס כוללת שני אלבומי אולפן, מיני-אלבום ותשעה סינגלים. קילס התחילה את הקריירה המוזיקלית שלה בשנת 2005 כשהוציאה את הסינגל "Don't Play Nice", תחת שם הבמה Verbalicious. השיר הגיע למקום ה-11 במצעד הסינגלים הבריטי. בשנת 2008 השתתפה קילס בשיר "They Talk Shit About Me" של הזמר הצרפתי M. Pokora, תחת שם הבמה Verse. מאוחר יותר שינתה קילס את שם הבמה שלה לנטליה קפוצ'יני, והוציאה לאור באופן עצמאי מיני-אלבום בשם Wommanequin.
טהיטי
גאוגרפיה
האי הקרוב ביותר הוא אי מוריאה הנמצא במרחק של כ-17 ק"מ. הר טוהיבאה הנקודה הגבוהה של האי ניתן לראות מטהיטי.
היסטוריה
האנגלי קפטן סמואל ווליס נחת בטהיטי ב-1767, ושנה אחריו הגיע הנווט הצרפתי הרוזן לואי דה בוגנוויל (Louis de Bougainville). בשנת 1769 הגיע לאי החוקר הידוע הקפטן ג'יימס קוק, ותיאוריו הנלהבים על יופי האיים ועל חייהם המאושרים והמתירניים מבחינה מינית של הילידים עשו רושם חזק על בני דורו. קפטן קוק העריך שמספר התושבים באי מגיע ל-200,000. מכאן ואילך הגיעו לאי ספינות מאירופה בתדירות הולכת וגדלה. הידועות בהן היא הביגל ועליה צ'ארלס דרווין שהגיעה בשנת 1835 והבאונטי שמלחיה התמרדו כנגד רב החובל, זמן קצר לאחר שעזבו את טהיטי ב-1789. בביקורו של קוק הוא נחשף גם לתרבות הקעקועים באי והצית מחדש את תופעת הקעקועים באירופה, בעיקר בקרב יורדי ים. באנגלית מכונה כתובת הקעקע Tattoo, מילה שמקורה בשפה הטהיטית ומשמעותה "לסמן".
אדלברט שולץ
שירות צבאי
במהלך מבצע ברברוסה לחמה הדיוויזיה השביעית כחלק מקבוצת ארמיות מרכז, שולץ היה מעורב בלחימה כנגד כוח סובייטי עדיף באזור קלין, הוא הצליח לחפות על הנסיגה של הכוחות הגרמנים באזור בנוסף הוא אפשר פינוי של בית חולים שדה גרמני בגזרה וכך ניצלו חייהם של כ-4,000 פצועים. עבור אירוע זה הוספו 'עלי אלון' לצלב האבירים שלו בדצמבר 1941. במרץ 1943 הדיוויזיה השביעית כחלק מארמיית הפאנצר הרביעית, השתתפה במתקפת הנגד כנגד הצבא האדום בחרקוב. מעט לפני תחילת הלחימה קיבל שולץ את הפיקוד על רגימנט השריון ה-25, תחת פיקודו רגימנט השריון השמיד מעל ל-100 טנקים סובייטים וכלי ארטילריה רבים כחלק מהלחימה כנגד ארמיית הטנקים השלישית.
מצפה מודיעין
דיר אבו סלאמה
במפקד 1922, שנערך על ידי שלטונות המנדט הבריטי, בדיר אבו סלאמה הייתה אוכלוסייה של 30 נפש, כולם מוסלמים. בסקר הכפרים בשנת 1945 האוכלוסייה בכפר הייתה 60 מוסלמים, ושטח הקרקע הכולל של הכפר היה 1,195 דונם. אשר מתוכם הוקצו 41 דונם לחקלאות שלחין, ו-695 לגידולי דגנים. בתקופת המנדט היה שייך הכפר לנפת רמלה.
אליזבת השנייה, מלכת הממלכה המאוחדת
נישואים וחיי משפחה
לאחר חתונתם שכרו את ביתם הראשון, בו התגוררו עד מעברם ביולי 1949 לבית קלארנס. לאחר נישואיהם המשיך פיליפ לשרת בצי המלכותי ועד שנת 1953 הוא הוצב במלטה. הזוג התגורר באי במשך כשנתיים בביתו של לואי מאונטבאטן, דודו של פיליפ. לאחר הולדת בנם הבכור צ'ארלס ב-1948, המלך ג'ורג' השישי העניק מכתב הרשאה הפועל בדומה להעברת פטנט ומותיר לילדיהם של אליזבת ופיליפ לשאת בתוארי אצולה בריטיים מלכותיים. לתקופות שונות בין 1949 ל-1951 נקרא פיליפ לדגל לשרת בבסיס הצי במושבת מלטה האסטרטגית היושבת בליבו של הים התיכון. במשך חודשים ספורים התגוררו יחדיו בביתו השכור של הלורד לואי מאונטבאטן, דודו של הנסיך פיליפ, במלטה.
עלייתה לכתר
בשנת 1951 התערערה בריאותו של אביה ואליזבת החלה למלא את מקומו באירועים ציבוריים. במהלך אותה שנה ביקרה באופן רשמי בממלכת יוון, במלטה ובאיטליה ובאוקטובר סיירה בקנדה והתארחה בארצות הברית אצל הנשיא הארי טרומן. במהלך הביקור בארצות הברית, מזכירה האישי, מרטין צ'ארטריס, נשא מסמך ירושה רשמי למקרה שבעת הביקור תגיע הידיעה על מותו של המלך. בינואר 1952 יצאה עם פיליפ לסיור באוסטרליה ובניו זילנד, אך בדרכם, בהגיעם לקניה, נפטר אביה מסרטן ריאות ב-6 בפברואר. פיליפ היה זה שהעביר לה את הבשורה על מות אביה ועל ירושתה את הכתר כתוצאה מכך. ההכנות להמלכתה החלו באופן מיידי וממקום מושבה בקניה קבעה אליזבת את שמה הפרטי כשמה המלכותי. קנדה הצהירה ראשונה באופן רשמי על הכרתה בשלטון המלכה ולמחרת היום הוצאה הודעה רשמית בבריטניה. הפמליה המלכותית מיהרה לשוב לבריטניה להשתתף בטקס ההכתרה ואליזבת ופיליפ עברו להתגורר בארמון בקינגהאם. לקראת ההכתרה עלתה שאלת שינוי שם בית המלוכה. הלורד מאונטבאטן הציע לשנותו ל'בית מאונטבאטן' ופיליפ הציע לשנותו ל'אדינבורו' על בסיס תוארו הדוכסי. לבסוף, בעצת סבתה של אליזבת, המלכה האם מרי מטק, ובעצתו של ראש ממשלת הממלכה המאוחדת, וינסטון צ'רצ'יל, הוחלט לשמור על שם המשפחה הקיים, וינדזור. הנסיך פיליפ אמר על כך: "אני הגבר היחיד בארצנו שנמנע ממנו להוריש את שמו לילדיו שלו. "
טקס ההכתרה הרשמי נערך במנזר וסטמינסטר ב-2 ביוני 1953. הטקס נערך במועד זה למרות מותה של המלכה מרי, סבתה של אליזבת (מצד אביה), עשרה שבועות בלבד לפני התאריך שנקבע לטקס. זאת על-פי בקשתה של המלכה מרי לפני מותה, שטקס ההכתרה של נכדתה לא ידחה. טקס ההכתרה במנזר וסטמינסטר, למעט המשחה והאוכריסטיה, שודר בטלוויזיה, לראשונה אי פעם. בהוראתה של אליזבת, שמלת ההכתרה שלה נרקמה עם סמלי הפרחים של מדינות חבר העמים.
אירועים בתקופת שלטונה
המלכה העניקה תוארי כבוד ואצולה לאנשים שהשפיעו על החיים בממלכה, והשתתפה בפגישות אבירי מסדר הבירית ואבירי מסדר הדרדר. שימשה כפטרונית וכנשיאה של 700 ארגונים שונים.
ב-9 בספטמבר 2015 הפכה אליזבת למלכה שתקופת כהונתה היא הארוכה ביותר בכל ההיסטוריה של הכתר הבריטי (עד מועד זה כיהנה המלכה ויקטוריה במאה ה-19 למשך פרק הזמן הארוך ביותר - 63 שנים ו-217 ימים). את האירוע ציינה המלכה בחנוכת קו הרכבת החדש בין אדינבורו לתחנת טווידבנק בנסיעה ברכבת קיטור כשלצידה השרה הראשונה של סקוטלנד, ניקולה סטרג'ן.
התפתחות חבר העמים הבריטי
שלטונה של אליזבת נפרש על פני שבעה עשורים, במהלכם שינו את פניהם העולם בכלל והאימפריה הבריטית בפרט. האימפריה הבריטית החלה לשנות את הרכבה ואופייה לאחר הצהרת בלפור (1926) ואשרורה בהצהרת וסטמינסטר בשנת 1931. בראשית כהונתה של אליזבת כמלכה דובר רבות על עידן חדש. אחד מתפקידיה העיקריים היה התאמת הממלכה המאוחדת לשיתוף הפעולה הכלכלי והצבאי הבינלאומי המתהווה. חבר העמים הבריטי, דמותה המודרנית של האימפריה הבריטית, דרש את התייחסותה לטיפוח הקשרים בין המדינות, ובמקרים מסוימים, דוגמת דרום אפריקה, לשיקום היחסים. זמן קצר לאחר הכתרתה יצאה עם הנסיך פיליפ לסיור עולמי שנמשך שישה חודשים בשנים 1953–1954. במהלך הסיור ביקרה באוסטרליה, בניו זילנד ובפיג'י והייתה הראשונה בין מלכי הממלכה המאוחדת לבקר במדינות אלו. מאז סיור זה קיימה המלכה סיורים רבים ברחבי העולם.
ב-2011 ביקרה באופן רשמי באירלנד. היה זה הביקור הראשון של מונרך בריטי במדינה מאז ביקורו של סבה, ג'ורג' החמישי ב-1911, והראשון מאז שאירלנד קיבלה את עצמאותה ונהפכה לרפובליקה. הביקור נתפס כעוד נדבך בנורמליזציה של היחסים בין בריטניה לאירלנד שהחלה בהסכם יום שישי הטוב.
מדינות שעליהן מלכה
כמו כן היא מלכה לתקופה מסוימת במדינות הבאות:
משך כהונתה
ב-29 באפריל 2011 נשא נכדה, הנסיך ויליאם, בנם של הנסיך צ'ארלס והנסיכה דיאנה, לאישה את קייט מידלטון, אשר לאחר החתונה הפכה לדוכסית מקיימברידג'. ב-22 ביולי 2013 נולד בנם של ויליאם וקייט, הנסיך ג'ורג' מוויילס, ב-3 במאי 2015 נולדה בתם הנסיכה שארלוט מוויילס וב-23 באפריל 2018 נולד בנם הנסיך לואי מוויילס.
ב-9 באפריל 2021 נפטר בעלה פיליפ דוכס אדינבורו בגיל 99.
במרץ 2022, לאחר שהות בת כשנתיים בטירת ווינדזור שבברקשייר, הודיעה המלכה שתמשיך לגור בה דרך קבע, ולא תשוב לארמון בקינגהאם בלונדון.
מותה והלווייתה
באוגוסט 2022 החל מצבה הבריאותי להתדרדר. בצהרי 8 בספטמבר 2022 הודיע ארמון בקינגהאם כי רופאיה חוששים למצבה הבריאותי, ולכן היא נמצאת תחת השגחה רפואית בטירת בלמורל שבסקוטלנד, מעון הקיץ שלה. אחר הצהריים אותו היום הלכה לעולמה בטירה, לאחר 70 שנות מלכות.
תפישתה את תפקידה
המלכה התמידה בתפקידה גם בעתות משבר וחוסר ודאות. לדוגמה, במהלך ביקורה בגאנה בשנת 1961 היא סירבה נחרצות לשמור מרחק מנשיא המדינה שהיווה מטרה להתנקשות. ראש הממשלה הבריטי הרולד מקמילן כתב באותה עת: "המלכה הייתה נחושה בדרכה. היא חסרת סבלנות ליחס המורעף עליה כאל... כוכבת קולנוע... היא אוהבת את משימתה ומתכוונת לשמש מלכה".
פוליטיקה
המלכה אליזבת, בהיותה שליטת מונרכיה חוקתית, לא הביעה בפומבי את עמדותיה הפוליטיות האישיות. היא הקפידה על כך מראשית כהונתה וגם לאחר יותר מחמישים שנים נטיותיה הפוליטיות נותרו לא ברורות. ישנן מספר עדויות ישירות ועקיפות שמהן ניתן ללמוד על עמדותיה. בתחום הכלכלי, לדוגמה, עמדתה זהה לעמדה של המפלגה השמרנית. במהלך שנות כהונתה של מרגרט תאצ'ר בראשות ממשלת בריטניה, נשמעו מטעם מקורביה הדים לחששותיה של המלכה מהמדיניות הכלכלית של תאצ'ר היוצרת בידול חברתי ואבטלה גבוהה.
דת
מתוקף תפקידה, אליזבת הייתה גם ראש הכנסייה של אנגליה, הכנסייה האנגליקנית, ומגינת הכנסייה של סקוטלנד. היא לא החזיקה בתפקידים בעלי תוקף דתי במדינות אחרות. אמונתה בנצרות בלטה במיוחד בנאומה לאומה לרגל חג המולד בשנת 2000, שבו היא דיברה על חשיבותו התאולוגית של המילניום כיום השנה האלפיים להולדת ישו.
המלכה, ישראל והיהודים
המלכה אליזבת ביקרה במדינות רבות, אך לא בישראל, וכמוה גם הנסיך פיליפ, דוכס אדינבורו. ההסבר הרשמי היה כי המלכה תבקר בישראל "כשיהיה שלום בר קיימא". נכדה, הנסיך ויליאם, דוכס קיימברידג', ביקר באופן רשמי בישראל ביוני 2018, וזהו הביקור הרשמי הראשון של בן משפחת המלוכה בישראל. יורש העצר, ולימים המלך צ'ארלס השלישי, ערך ביקור רשמי בישראל בינואר 2020, בכנס פורום השואה העולמי החמישי, שאירח הנשיא ראובן ריבלין בירושלים.
תדמית ציבורית
דמותה הפופולרית בממלכה המאוחדת נשקפה מסקרי דעת הקהל הנערכים מדי תקופה. אלו עמדו בשנת 2022 על למעלה משמונים אחוזי תמיכה ובדרך כלל היו גבוהים באופן ניכר משיעורי התמיכה בראש הממשלה המכהן באותה עת. זוהי תוצאה של חוסר אחריותה הישירה למדיניות הננקטת במדינה, למעט תפקידיה הייעוציים והטקסיים. בשנת 2002 דורגה המלכה במקום ה-24 ברשימת "מאה הבריטים הגדולים". לעומת זאת, בתקופת האבל הלאומי על מותה של הנסיכה דיאנה בשנת 1997, נתפשו המלכה ובני משפחתה כקרים ומרוחקים מהציבור, והאמונה הרווחת כי אליזבת לא אהבה את כלתה, דיאנה, נשללה לאחר שהיא קדה קידה לארונה וקיימה נאום הספד טלוויזיוני בשידור ישיר.
העלייה השנייה
גורמי העלייה
גורם נוסף שהאיץ במיוחד את הגירתם של היהודים היו הגזרות והרדיפות האנטישמיות, הן מצד השלטונות והן מצד האוכלוסייה המקומית בארצות מושבם. אירועים בולטים היו פרעות קישינב שהתרחשו בשנת 1903, פרעות "המאות השחורות" בשנת 1904, הפרעות לאחר מהפכת הנפל ברוסיה בשנת 1905 ופרעות משפט בייליס בשנת 1911.
ההרכב החברתי
קבוצת צעירים חדורי סוציאליזם, לאומיות יהודית וציונות נמרצת, נהיו הגרעין אשר הוביל במידה רבה את ההתיישבות החלוצית בישראל מתוך נחישות דעתו ליישב את הארץ ולעבד את אדמתה במו ידיהם. אף על פי שחלקם דיברו יידיש ורוסית כשפת אם, השימוש בשפה העברית נראה להם כחשוב ביותר, כפי הסיסמה: "עברי דבר עברית". חלקם היו מוכנים לוותר על פרטיותם וערכיהם הישנים למען המטרה. ה'מחיר' ששילמו הצעירים היה רב. הם חוו קשיים רבים בארץ בעקבות הפער בין החזון ובין המציאות; חלק גדול מהם עזב לבסוף את הארץ והיו אף מקרים של התאבדויות. גרעין זה היה האליטה האידאולוגית של היישוב בארץ ישראל, אשר עתידה הייתה להוביל את היישוב עד הקמת מדינת ישראל, ואף שנים לאחר מכן.
החינוך
היישוב היהודי החדש יצא לעצמאות לשונית ותרבותית. התרחבות היישוב היהודי הביאה לפיתוח מערכת החינוך ולתמורות בתוכניות הלימודים. הוקמו מוסדות חינוך חדשים מגני-ילדים עד לסמינר למורים, בית המדרש למורים ע"ש דוד ילין, בית ספר עברי לבנות על ידי חובבי-ציון ביפו ב-1909 ובית הספר הריאלי בחיפה. חלק מן המוסדות החדשים קיבלו סיוע מחברת "כל ישראל חברים" וחברת "עזרה". החינוך העברי והחינוך לערכים לאומיים התפתח גם בהשפעת אחד העם וחובבי ציון. בסיומה של "מלחמת השפות" – הוויכוח על שפת ההוראה בעקבות ההחלטה להורות בגרמנית בטכניון התברר ניצחונה של העברית כשפת היומיום כמו השפה המדוברת באקדמיה. כתוצאה התפתחה רשת חינוך עברי בחסות ועד ציבורי עם ערכים לאומיים-ציוניים. במאבק של השפה העברית, הוקמה "הסתדרות עבריה" שמייסדיה דגלו בעקרון ה"טבעיות" של העברית בארץ ישראל וחיובה "תחיית השפה".
התיישבות עירונית
מצפון ליפו בסמוך לשכונת שבזי ולשכונת נווה צדק, הוקמה שכונה יהודית מרווחת בשם "אחוזת בית". חבריה התארגנו ב-1906, ובתיה הראשונים החלו להבנות ב-1909; לימים הוחלף שמה לתל אביב. ייסדו אותה כ-66 ראשי בתי אב, אנשים שיצאו מיפו הצפופה לתנאי מחיה נוחים יותר ולמעין אוטונומיה תרבותית עברית וציונית בגבולות השכונה. במרכז השכונה ניצב הבניין המפואר של "גימנסיה הרצליה" שהועברה אליה, והשכונה הפכה למרכז החינוך העברי החדש. קרבתה לעיר יפו ואיכות החיים בה הביאו להרחבתה, וערב מלחמת העולם הראשונה היו בה 2,000 תושבים.
חוות לאומיות
כך הוקמו היישובים – כנרת, בן שמן, חולדה. היוזמה הייתה של ארתור רופין, ראש המשרד הארצישראלי (סניף ההסתדרות הציונית בא"י). בחוות פרצו סכסוכים בין המנהלים לפועלים עקב סירוב הפועלים לקבל את מרות המנהלים, מתוך רצון לקחת אחריות משותפת על ניהול החוות, ויצירת ארגון התיישבות לכאורה שוויוני ולא היררכי, לעומת התעקשות המנהלים על ציות, תוך שמירה על מבנה לא שתפני.
התנגשות בין האיכרים לפועלים
מעבר לטענות הנוגעות לתעסוקת העולים שררו הבדלים פוליטיים-חברתיים בין שתי הקבוצות. רוב הפועלים לא היו שומרי מצוות והחזיקו בהשקפה סוציאליסטית – הטיפו ל"מלחמת מעמדות" ושאפו להשפיע במושבות. נוסף על כך שרר פער גילים ומנטליות שונה. האיכרים ראו בעולים הסוציאליסטים איום על מעמדם והשפעה רעה על הנוער וסברו כי קליטת הפועלים תעכיר את האווירה במושבה. מכאן היחסים בין הקבוצות סבלו מחוסר אמון ועוינות.
היישוב הספרדי
כתוצאה מכך מנהיגים רבים מהעדה הספרדי התאפיינו ביחס אמביוולנטי כשמחד היוו חלק מרכזי בסיוע לרכישת קרקעות, ומאידך גינו את הציונות המדינית. מי שהיטיב לדגול בקו זה היה המנהיג הבולט של העדה בירושלים, אלברט ענתבי, שבו זמנית שימש כאיש הקשר של המשרד הארץ-ישראלי לרכישת קרקעות, אך גינה בפומבי את הציונות המדינית וקרא לכלל היהודים מכלל העדות לקבל על עצמם נתינות עות'מאנית ולהשתלב בחברה. עם זאת, במהלך מלחמת השפות הביע ענתבי דווקא תמיכה בפלגים הציוניים, שכן לא ראה בעצם הרעיון של תחיית השפה העברית כדבר הבא בסתירה עם הלאומיות העות'מאנית הפלורליסטית בה דגל. על מנת לגשר על הפערים, דאגו נציגי ההנהגה הציונית בארץ ישראל ובאיסטנבול להבהיר במאמרים בעיתונות הספרדית, כי הם אינם מעוניינים בעצמאות מהאימפריה העות'מאנית, כי אם באוטונומיה טריטוריאלית בשטחי הארץ תחת חסותם, וכי הם חפצים בשגשוג האימפריה. באותו הזמן גם גם מי שלימים יהפכו למנהיגים בולטים בתנועה כגון דוד בן-גוריון וזאב ז'בוטינסקי דגלו בקו זה, והאחרון אף דאג לטפח קשרים עם אנשי הטורקים הצעירים למטרה זו. גישת סינתזה זו זכתה לתמיכה בקרב אינטלקטואלים לבנטינים מהיישוב הישן כגון הזוג שמעון ואסתר מויאל אשר ניצלו את קשריהם הטובים עם אינטלקטואלים ערביים על מנת להדוף את המתקפות על הציונות ולפעול לאחווה של שני העמים תחת הדגל העות'מאני. כמו כן, משפחות ספרדיות עמידות רבות כגון משפחת שלוש ואבולעפיה לקחו חלק מרכזי בקניין אדמות ובניית העיר תל אביב.
ברידג'ט מוינאהן
ביוגרפיה
מוינאהן נולדה בבינגהמטון שבמדינת ניו יורק וגדלה במסצ'וסטס. לאחר לימודי התיכון החלה בקריירת דוגמנות ועברה לניו יורק. הצטלמה למגזיני אופנה ונשים בולטים בהם גלאמור, ווג, קוסמופוליטן ו-Elle. במקביל למדה משחק.
ב-2011 שיחקה בסרט הקולנוע "פלישה עולמית: קרב לוס אנג'לס".
חיים אישיים
מוינאהן הייתה במערכת יחסים עם כוכב הפוטבול טום בריידי, במשך שלוש שנים. לאחר שנפרדו גילתה שהיא בהריון ולשניים נולד בן באוגוסט 2007. באוקטובר 2015 נישאה לאיש העסקים אנדרו פרנקל.
אויגן פון שוברט
מלחמת העולם השנייה ואחריתו
עם פרוץ מלחמת העולם השנייה היה פון שוברט מפקד הקורפוס ה-7 שהיה בעתודת קבוצת ארמיות דרום, ופיקד עליו במהלך המערכה בפולין. לאחר מכן במהלך המערכה על צרפת פיקד פון שוברט על הקורפוס כחלק מהארמייה ה-16 בפיקוד ארנסט בוש.
פון שוברט נהרג בהתרסקות מטוסו במיקולאייב ב-12 בספטמבר 1941, והוא בן 58 שנים.
דווייט אייזנהאואר
חייו האישיים
אייזנהאואר היה חובב נלהב של גולף, ובשנת 1948 הוא הצטרף למועדון הגולף הלאומי של אוגוסטה. הוא שיחק גולף לעיתים קרובות במהלך ולאחר תקופת נשיאותו, ובהתלהבותו שיחק גולף גם בחורף ואף הורה לצבוע את כדורי הגולף שלו בצבע שחור, כך שיוכל לזהות אותם בקלות על רקע השלג. בנוסף, מגרש גולף קטן הותקן למענו בקמפ דייוויד. יו"ר האגודה, קליפורד רוברטס, טיפל עבור המשפחה בהשקעותיה וייעץ לאייזנהאואר בנושאי מס של פרסום זכרונותיו.
בשירותם של גנרלים
בשנות העשרים והשלושים נעצרה הקריירה הצבאית של אייזנהאואר בשל ירידת חשיבות הצבא. רוב חבריו עברו לעבודות עסקיות. לאחר מכן מונה אייזנהאואר לצוות של הוועדה האמריקנית למצבות קרב אותה ניהל פרשינג, ובעזרת אחיו, מילטון אייזנהאואר, הוציא מדריך לשדות הקרב האמריקניים באירופה. לאחר מכן הוא נשלח ללימודים במכללת המלחמה של צבא ארצות הברית וסיים בשנת 1928. לאחר שהוצב למשך שנה בצרפת, מונה אייזנהאואר לסגנו של הגנרל ג'ורג' ו. מוזלי, עוזר מזכיר המלחמה, משנת 1929 ועד פברואר 1933. ב-1933 סיים את לימודיו במכללה הצבאית והתעשייתית שכיום נקראת על שמו.
שחרור צרפת והניצחון באירופה
הגרמנים הפתיעו רבים כשתקפו והחלו את הקרב על הבליטה בדצמבר 1944, כשבעלות הברית מצליחות לנצח בתחילת 1945 לאחר שמזג האוויר השתפר ואפשר לחיל האוויר לתקוף. קווי ההגנה הגרמניים החלו להתמוטט בחזית המזרחית מול הסובייטים ובחזית המערבית מול בעלות הברית. הבריטים רצו את ברלין, אולם אייזנהאואר טען שתהיה זאת טעות צבאית לתקוף אותה. הבריטים ויתרו, אולם דרשו מאייזנהאואר להזיז את כוחותיו אל צ'כוסלובקיה. האמריקנים סירבו לניסיון ללחוץ פוליטית על מוסקבה בשדה הקרב. הצבא האדום לכד את ברלין לאחר קרב קשה מאוד, והגרמנים נכנעו ב-7 במאי 1945.
נשיא אוניברסיטת קולומביה והמפקד העליון של נאט"ו
כנשיא קולומביה, הביע את תמיכתו בדמוקרטיה האמריקנית. בדצמבר 1950 סירבו לקבל את התפטרותו כשהחליט לעזוב ולכהן כמפקד העליון של נאט"ו וניתן לו פיקוד על הכוחות באירופה. ב-31 במאי 1952, פרש משירות פעיל וחזר לקולומביה. הוא נשאר בתפקיד עד 20 בינואר 1953, כשהחל לכהן כנשיא.
המרוץ לנשיאות ארצות הברית 1952
לודג' היה ככל הנראה התומך הקולני, האפקטיבי והעקשן ביותר בתנועה, ולאחר מספר חודשים הוא הצליח לשכנע את אייזנהאואר שלכל הפחות לא יתכחש לתנועה; גם ללודג' אמר אייזנהאואר בהמשך כי היה רפובליקני, עובדה אותה חשף לודג' במהלך מסיבת עיתונאים ב-6 בינואר 1952. אייזנהאואר הודיע דרך דוברות הצבא כי לודג' דייק בדבריו, ושאמנם הוא לא יבקש לעזוב את תפקידו בנאט"ו עבור סיבות פוליטיות, אך אם המפלגה הרפובליקנית תטיל עליו "חובה שתתעלה על האחריות הנוכחית" שלו במהלך הוועידה ביולי ותגיש את מועמדותו, הוא ירוץ.
שתי מחלוקות פרצו במהלך מערכת הבחירות. אחת מהן הייתה טענה שניקסון קיבל מתנות מתומכים בשווי 18,000 דולר, כשהתרומות היו חסויות ומעל שווי של 1,000 דולר. אייזנהאואר שקל להחליף את ניקסון, אולם נאומו של ניקסון מנע כל נזק בנושא. ב"נאום צ'קרס" ב-23 בספטמבר, הכחיש ניקסון כל פשע, פירט את נכסיו הכספיים המועטים ושיבח את אייזנהאואר. הוא טען שקיבל מתנה אחת - כלב בשם "צ'קרס" - אולם שלא יחזיר אותו כי בנותיו אוהבות אותו. הנאום זכה לתמיכה מוחלטת והציל את ניקסון, אולם הרחיק בינו לבין אייזנהאואר. המחלוקת השנייה הייתה החלטתו של אייזנהאואר לא להתעמת עם הסנאטור ג'וזף מקארתי במהלך סיור בוויסקונסין. שבועיים לפני הבחירות, הודיע אייזנהאואר שיסיים את המלחמה בקוריאה, הבטיח להילחם בקומוניזם ונמנע מלדבר על נאט"ו. הוא הדגיש את הצורך בממשל ישר מבית.
קבינט
מינויים אחרים של אייזנהאואר לקבינט נועדו לגמול לאגפים הפוליטיים השונים. עזרא בנסון, שהיה חבר בכיר בכנסיית ישו המשיח של קדושי אחרית הימים, נבחר לשמש כמזכיר החקלאות מטעם אגף טאפט של המפלגה. אובטה קאלפ הובי מונתה למזכירת הבריאות, החינוך והרווחה הראשונה. היא הייתה חברת הקבינט השנייה לאחר פרנסס פרקינס. מרטין דרקין, דמוקרט ונשיא איגוד השרברבים, מונה למזכיר העבודה. הבדיחה הייתה שהקבינט בארבע שנותיו הראשונות של אייזנהאואר כלל "תשעה מיליונרים ושרברב".
סגן הנשיא
אייזנהאואר, שלא חיבב פוליטיקה מפלגתית ופוליטיקאים, השאיר את רוב נושא הנהגת המפלגה לסגנו, ניקסון. בנוסף, לאחר שהתברר לו שסגן הנשיא טרומן לא היה מודע לנושאים מרכזיים כמו פצצת האטום כשמונה לנשיא, שמר אייזנהאואר על ניקסון מעודכן. הוא שלח אותו למשימות פוליטיות, דיפלומטיות ופנימיות חשובות כך שהפך לאחד מחברי הממשל היעילים ביותר. תפקיד סגן הנשיא הפך לראשונה לתפקיד חשוב בממשל. ניקסון נאם ברחבי המדינה והפך למנהיג המפלגה בפועל.
המזרח הרחוק: סין, קוריאה, וייטנאם
ב-27 ביולי 1953 נחתם הסכם שביתת הנשק, וקוריאה נחלקה לשניים סביב האזור המפורז הקוריאני. שביתת הנשק, שנחתמה על אף התנגדותו של נשיא דרום קוריאה, לי סינג-מן, ועל אף התנגדות של חלקים במפלגה הרפובליקנית, תוארה על ידי אמברוז כאחד מההישגים הגדולים ביותר של האדמיניסטרציה של אייזנהאואר.
ב-1954 פנתה אליו צרפת בבקשת עזרה במלחמתה בווייטנאם. אייזנהאואר אמנם דגל בתאוריית הדומינו, לפיה נפילה של מדינה אחת בפני הקומוניזם תוביל לנפילת שכנותיה אחריה, אולם בשלב זה הוא סירב להיענות לפנייה הצרפתית. עם זאת, בסוף שנות ה-50, לאחר שצרפת כבר יצאה מווייטנאם, הוא חשש לגורל משטרו של דיים, שהיה נתון להתקפות של ה"וייטקונג", והחל לשלוח עזרה צבאית לדרום וייטנאם. עזרה זו הייתה רק של יועצים ולא של כלי מלחמה, וסך כל החיילים שנשלחו לא עלה על 200, אך הייתה זו תחילת הסתבכותה של ארצות הברית במלחמת וייטנאם.
טילים בליסטיים
מתוך חשש שברית המועצות תפתח טילים בליסטיים לטווח ארוך לפני ארצות הברית, החל חיל האוויר של ארצות הברית בינואר 1956 לפתח את תור, טיל בליסטי לטווח בינוני של 2,400 קילומטר. התוכנית התקדמה במהירות, וב-1958, עשרים משגרים עברו לשימוש חיל האוויר המלכותי. היה זה הניסוי הראשון בחלוקת נשק גרעיני בנאט"ו, והוא הוביל לעוד משלוחים של נשק גרעיני. ב-1959, פותח טיל יופיטר, טיל לטווח מעט יותר רחוק. בתחילת 1961 ועד 1963, הועברו שני משגרים לאיטליה ואחד לטורקיה.
צרפת גם היא רצתה סיוע אמריקני בפיתוח נשק גרעיני. אייזנהאואר דחה זאת מארבע סיבות. לפני 1958, הוא דאג בנוגע לחוסר יציבותה הפוליטית של הרפובליקה הצרפתית הרביעית, ודאג שתשתמש בנשק גרעיני בווייטנאם ובאלג'יריה. דה גול הביא יציבות אל הרפובליקה החמישית ב-1958, אולם אייזנהאואר הכיר אותו מתקופת המלחמה. דה גול רצה לפגוע במונופול האנגלו-סקסי על הנשק המערבי. אייזנהאואר חשש שתוכניותיו של דה גול לגבי הפצצות תחליש את נאט"ו. בנוסף לא רצה אייזנהאואר לעודד את התפשטות הנשק הגרעיני.
ועידות בינלאומיות ותקרית ה-U2
בפועל, המוניטין של אייזנהאואר לא ניזוק בגלל המשבר, אם כי זה של האדמיניסטרציה דווקא כן; ועדת יחסי החוץ של הסנאט, בראשות הסנאטור ג. ויליאם פולברייט, חקרה באריכות את תקרית ה-U2, ואף ערכה שימוע למזכיר המדינה הרטר ולמזכיר ההגנה גייטס. מבקרי הקבינט טענו ביתר שאת כי תוכניות ההגנה הלאומיות אינן יעילות; האווירה בארצות הברית הייתה כי המלחמה הקרה עומדת להימשך לזמן בלתי מוגבל, הבנה זו פגעה ברפובליקנים לקראת הבחירות לנשיאות הממשמשות ובאות. כפי שניקסון אמר לאחר מכן שבגלל תקרית ה-U2, השימוש של הרפובליקנים בקמפיין הבחירות לנשיאות ב-1960 בסוגיית השלום - הוכתם.
זכויות האזרח
במהלך המלחמה הקרה, השתמשו הסובייטים בגזענות באמריקה לצורך תעמולה. בכהונתו השנייה, כתב העיתון הסובייטי איזבסטיה כתבות נגד המשטרה בליטל רוק, מה שגרם לאייזנהאואר להפוך את נושא השילוב הגזעי לנושא של ביטחון לאומי.
תוכנית החלל
בתוך פחות משנה לאחר שיגור ספוטניק, בספטמבר 1958, חתם אייזנהאואר על חוק הגנת החינוך הלאומי, תוכנית ארבע שנים שהשקיעה מיליארדי דולרים במערכת החינוך. ב-1953 השקיעה הממשלה 153 מיליון דולרים, עשרה מיליון מתוכם למכללות. ב-1960 הסכום גדל פי שישה. בסוף שנות החמישים ותחילת שנות השישים, פיתחה נאס"א תוכניות שונות, וכך גם תאגידים פרטיים.
מורשתו וזכרו
אף על פי שרצה להאט או לבלום את הניו דיל ותוכניות ממשלתיות אחרות, הוא לא ביטל אותן מיד וזכה לאהדת הליברלים במפלגה. המבקרים השמרנים במפלגתו טענו שלא עשה מספיק כדי לקדם את מטרות הימין. הנס מורגנטאו טען שניצחונותיו של אייזנהאואר לא השפיעו על מורשת המפלגה.
ב-20 בדצמבר 1944, מונה לגנרל הצבא, והיה בדרגה שווה לג'ורג' מרשל, הנרי ארנולד ודאגלס מקארתור. הם היו ארבעת האנשים היחידים שהחזיקו בתפקיד במלחמת העולם השנייה, ויחד עם עומר בראדלי, היחידים שהשיגו את הדרגה מאז מותו ב-5 באוגוסט 1888 של הגנרל פיליפ שריידן, וחמשת האנשים היחידים שהפכו לגנרלים של חמישה כוכבים.
הירונימוס
קורות חייו של הירונימוס
מצויד אפוא בקורות חיים של נזיר ניקאני, בהשכלה רחבה ובמוניטין רב - ב-382 הירונימוס שב לרומא. האפיפיור דמסוס ממנה אותו למזכירו ומגלה את כישרונו האינטלקטואלי והתרגומי; וכן עושה למען רתימת ידיעותיו לצורכי הכנסייה הלטינית שעדיין כפופה לכנסייה היוונית. תחילה הירונימוס משמש כמתורגמנו של דמסוס בפגישותיו עם צמרת הכנסייה דוברת היוונית; וכן מתרגם עבורו את פירושו של אוריגנס לשיר השירים. בהמשך הירונימוס יתבקש לבצע עריכה של התרגומים הישנים של ארבע בשורות הברית החדשה ושל ספר תהילים. ברבות הימים, עריכות אלו יתבררו כסנוניות ראשונות במפעלו המקראי הגדול של הירונימוס.
אישיותו של הירונימוס
כסבור שהוא נציג האורתודוקסיה הנוצרית והלטינית במיטבה, הירונימוס השתתף בחשובי הפולמוסים הכנסייתיים שבזמנו. לכאורה הירונימוס צעד בתלם האורתודוקסיה הנוצרית, וגם כשעמדותיו לא היו ברורות מאליהן -הן התקבלו בסופו של דבר על ידה. יתר על כן, הכנסייה הלטינית לא הייתה מה שהיא אילמלא תרגומיו ופירושיו של הירונימוס. על כן, לא רבים מערערים בכנסייה זו על תרומתו ועל אדיקותו. עם זאת, פולמוסיות, וכחנות וטבע יצרי הם קווים בולטים באישיותו של הירונימוס.
ילד מחוץ לנישואים בנצרות בימי הביניים
יחס הרשויות
החל מהמאה ה-14, בחלק מארצות מערב אירופה, הועברו כמה מענייני האישות לטיפולם של בתי דין חילוניים. כתוצאה מכך, נרשם שינוי ביחס הרשמי לילדים מחוץ לנישואין גם בסוגיית הירושה. בערי מערב אירופה, העונש על הולדתם של ילדים מחוץ לנישואים היה, על פי רוב, קנס כספי שהוטל על האישה או על אביה (באנגליה אף ישנו מונח מיוחד לקנס בעוון לידת ילד מחוץ לנישואין, childwyte). במקביל הוקלו הקריטריונים וילדים נוספים, שקודם לכן נחשבו לילדים מחוץ לנישואים, נכללו במסגרת המשפחה הנורמטיבית. כך למשל, בצרפת נפוץ הנוהג להחשיב ילד ללגיטימי גם במקרים שבהם הרתה אותו אישה לא נשואה, ובלבד שנישאה בטרם הלידה. כך למשל כותב המחוקק הצרפתי: כאשר גבר מתייחד עם אישה מחוץ לנישואין והוא נושא אותה אחרי כן לאישה, או בשעה שהיא הרה, הילד שתלד יהיה חוקי מכוח הנישואין. ייתכן שמבחינת המחוקק הייתה חשיבות לשמירה על מבנה משפחתי תקין ככל הניתן ועל כן שאפו למצוא פתרונות לילדים העשויים להיקרא ממזרים.
בלדה
בלדה היא שיר עלילתי.
בלדות עממיות
בבלדות ישנה אווירת מסתורין, המביאה פערים רבים בעלילת הבלדה. פערים אלה מושלמים בדמיון, ומבוטאים על ידי אמצעים אמנותיים שונים. הסיפור הדרמטי בבלדה מתפתח לרוב באמצעות דיאלוג, תוך התמקדות במקרה או אירוע בולט, ואילו האירועים שקדמו למקרה זה ואלו שבאו אחריו, הם לרוב מרומזים או שאינם מוזכרים כלל. הבלדות הם גם שיר סיפורי בעל אופי עממי.
טולום
היסטוריה
רוב מבני העיר נבנו מחוץ לחומה המקיפה את האזור הקדוש שהיה שמור לשליטי העיר, כאשר המקדש (אל-קסטייו) היה למעשה המבנה הגדול ביותר בעיר וצורתו החיצונית דומה לפירמידה והושפעה רבות מהתרבות הארכיטקטונית מהציוויליזציה הטולטקית. בטולום שלושה מבנים עיקריים: המקדש (אל-קסטייו), היכל הפרסקאות ומקדש האלים היורדים.
אתר התיירות
החל משנת 2012 מתקיים בעיר פסטיבל טכנו (Day Zero) המושך אליו תיירים מכל העולם. הפסטיבל התחיל כחגיגה של תרבות שבט המאיה בג'ונגל שבאזור.
סלובקיה
היסטוריה
מסביבות שנת 450 לפני הספירה התיישבו הקלטים בסלובקיה ובנו יישובים בין השאר בברטיסלאבה ובליפטוב. מטבעות כסף הנושאים שמות של מלכים קלטים הם הממצא הארכאולוגי הכתוב הקדום ביותר שנמצא בסלובקיה. משנת 6 לספירה נבנו עמדות קדמיות של האימפריה הרומית לאורך הדנובה בתוך סלובקיה. באותו זמן, התגוררו בחלקים אחרים של סלובקיה שבטים גרמאנים אשר כונו על ידי הרומאים ברברים. בין השנים 20–50 לספירה התקיימה ממלכה בשם "וואניוס" של השבט הגרמאני קוודי במערב ומרכז סלובקיה.
ממשל
הרשות המחוקקת הוא הפרלמנט ובית הנבחרים שנקרא המועצה הלאומית של הרפובליקה הסלובקית של סלובקיה, המונה כ-150 חברים שנבחרים לתקופה של ארבע שנים בבחירות דמוקרטיות ויחסיות. המועצה היא שמאשרת שינויים לחוקה, מחוקקת חוקים ומאשרת את התקציב.
צבא וביטחון
סלובקיה הצטרפה לנאט"ו ב-29 במרץ 2004.
חינוך
תוכנית הלימודים כוללת לימודי סלובקית של כשעה ביום (למעט בבתי ספר של המיעוטים ההונגריים והאוקראיניים, הלומדים את שפתם), לימודי חשבון של כשעה ביום, ולימודי שפה זרה של כארבע שעות שבועיות. עד שנת 1990 נלמדה רוסית בתור שפה זרה, אולם עם נפילת הקומוניזם החל לימוד גרמנית ובהמשך אנגלית. לימודים נוספים כוללים שש שעות מדעים, שעתיים היסטוריה, שעתיים גאוגרפיה, שעתיים חינוך גופני ושעת לימודי דת. בחלק מבתי הספר יש שיעורי ציור, חקלאות ומוזיקה אולם בתי ספר רבים מוותרים על שיעורים אלו בגלל מחסור במשאבים. חלק ניכר מהילדים לומדים אומנות בבתי ספר יסודיים לאמנות המלמדים אחר הצהריים.
עד שנת 1990 היו מבחני בגרות כלל מדינתיים בסלובקית, שפה זרה ומתמטיקה. לאחר מכן, בין השנים 1990–2005, היו מבחנים בית ספריים בלבד. החל משנת 2005 הוכנסו שוב מבחנים כלל מדינתיים.
תורת הכאוס
מושכים
ניתן לשרטט תנועה (כאוטית או שאיננה כאוטית) באמצעות דיאגרמת פאזה. כל אחד מצירי גרף הפונקציה מייצג ממד כלשהו של המצב, ללא ציר זמן. דוגמה: מיקום מטוטלת כנגד מהירותה; מטוטלת במנוחה תצויר כנקודה, בעוד שמטוטלת בתנועה מחזורית תצויר כעקומה סגורה פשוטה, הקרויה מסלול. המטוטלת עשויה לשרטט מספר אינסופי של מסלולים כאלה, הנבדלים זה מזה באנרגיה שלהם.
מושכים מוזרים
משפט פואנקרה-בנדיקסון מראה כי מושך מוזר יכול להיווצר במערכת דינאמית רציפה רק אם יש לו שלושה ממדים או יותר. עם זאת, מגבלה זו אינה קיימת במערכות דיסקרטיות, שמציגות מושכים מוזרים במערכות בעלות שני ממדים, ואפילו בממד אחד.
יום העצמאות
מנהגי החג
כחג חדש יחסית, מנהגי החג עודם בתהליך גיבוש. בשנת 1952, בניסיון לייחד את היום ולכונן עבורו מנהגים, יזם שר החינוך בן ציון דינור את הגדת העצמאות. ההגדה חוברה על ידי הסופר אהרן מגד ויצאה לאור על ידי ענף ההסברה בצה"ל . מנהיגי הציבור הדתי הביעו מחאה על פרסום ההגדה, שנכתבה במתכונת ההגדה של פסח, והוחלט לגנוז אותה . חלק ניכר ממנהגי החג מקורם בחגיגות העשור למדינת ישראל בשנת תשי"ח-1958. בין המנהגים שנוצרו בחגיגות העשור: הצבת במות בידור במרכזי הערים והפרחת זיקוקין די-נור. יעקב אגמון ויהודה אילן היו אחראים על ארגון חגיגות העשור, והם הגו חלק מהאירועים שהפכו למסורת.
החלטות הרבנות הראשית
במרבית הקהילות אין מברכים שהחיינו על יום העצמאות, ואין מברכים ברכת "שעשה ניסים". כמו כן אין קוראים בתורה (אלא אם חל ביום שני או חמישי בשבוע [או הוקדם ליום זה], שאז קוראים שלושה קרואים בפרשת השבוע, כרגיל). ואת הפטרת, הנקראת מחוץ לישראל בשמיני של פסח (שאינו נחוג בארץ), קוראים בלא ברכה. אמנם יש אומרים שיש לברך 'שהחיינו' בכניסת יום העצמאות כמו בשאר חגי התורה, ויש אומרים שנכון לברך על בגד חדש ולכוון גם על היום. מנהג יוצאי טריפולי לקרוא בתורה ביום העצמאות: בשחרית קוראים בפרשיית "מקרא ביכורים" העוסקת בשיבת עם ישראל לארצו לאחר גלות מצרים, ומפטירים בברכה ב, ובמנחה קוראים את עליית ראשון של פרשת קדושים, ומפטירים ב.
ישעיהו ליבוביץ בספרו "יהדות, עם יהודי ומדינת ישראל" האשים את הרבנות הראשית באחיזת עיני הציבור בכך שמחד קבעה ליום העצמאות מנהגים שנראים דתיים, אך אין להם משמעות הלכתית של ממש, ומאידך שללה קביעת מנהגים דתיים האופייניים לימי שמחה, כמו אמירת ברכת "שהחיינו". בהקשר זה הסביר ליבוביץ' שאין הוא מוצא משמעות דתית למדינה או ליום הזיכרון להקמתה, אך לקיום המדינה יש חשיבות כשלעצמו והקמת המדינה היא מאורע משמח, ולפיכך יהודי דתי צריך לנקוט ביום הזיכרון להקמת המדינה במנהגים הדתיים האופייניים לימי שמחה.
פעולות מחאה בחג
יום העצמאות משמש גם לפעולות מחאה של קבוצות שונות בחברה הישראלית:
אלבניה
היסטוריה
בתחילת המאה ה-20 ביקשו האלבנים להתנתק כמעט לגמרי מהאימפריה והעות'מאנים סירבו להעניק להם זכויות מיוחדות מעבר למה שכבר השיגו. בעקבות זאת מרדו האלבנים בשנת 1909 ושוב בשנת 1910. ביוני 1911 הקימו האלבנים ממשלה זמנית.
גאוגרפיה
טבע הארץ הוא הררי ושני שלישים מפני השטח גבוהים מ-1,000 מטרים מעל לפני הים. במערב אלבניה יש שפלת חוף פוריה. באלבניה מספר הרים, הבולטים שבהם הם גולבקרוב, יזרצה והרי אפירוס. מקווי המים של אלבניה הם אגם אוחריד, אגם פרספה ואגם שקודרה.
דמוגרפיה
באלבניה חיים כ-2,845,955 מיליון איש. האוכלוסייה ברובה היא ממוצא אלבני (85%), וישנם 9 מיעוטים במדינה: ארומנים, יוונים, בולגרים, בוסניאקים, מקדונים, מונטנגרואים, צוענים, סרבים ומצריים-בלקנים.
פולחן
פולחנים היוו חלק מהתרבות האנושית במשך עשרות אלפי השנים האחרונות. ההוכחה המוקדמת ביותר לקבורה פולחנית תוארכה ללפני 20,000 שנה (לא נמצאו סימני קבורה בשלדים עתיקים יותר).
יעל כהן-פארן
חיים אישיים
כהן-פארן נשואה לדוד פרלמן-פארן ואם לשלושה. מתגוררת בפרדס חנה. היא חברה בתנועה המסורתית (קונסרבטיבית) ביישובה. מנהלת אורח חיים טבעוני.
יוליה מלינובסקי
ביוגרפיה
מלינובסקי נולדה בעיר וורושילובגרד באוקראינה הסובייטית שבברית המועצות דאז (כיום לוהנסק שבאוקראינה), לאם יהודייה, סופיה, ולאב נוצרי ממוצא רוסי, יווני וארמני, ולדימיר. אחותה הצעירה עלתה לישראל במסגרת חוק השבות ובמסגרת תוכנית נעל"ה, ובעקבותיה עלתה מלינובסקי בשנת 1998, ולאחר מכן כל שאר המשפחה.
פעילות ציבורית
כיהנה כחברת מועצת העיר חולון מטעם סיעת ישראל ביתנו החל משנת 2004 וכיושבת ראש התנועה בעיר עד כניסתה לכנסת, בנוסף לפעילותה הפוליטית, הייתה מלינובסקי גזברית איגוד ערים לכבאות חולון-בת ים-אזור.
חסידת עצים
החסידה מקננת על עצים (ומכאן שמה) ברחבי דרום ומרכז אמריקה ובאיים הקאריביים והיא היחידה שחיה גם בדרומה של אמריקה הצפונית, בעיקר בביצות פלורידה. היא מקננת במושבות צפופות על עצים ובהרבה מקרים גם מעל נהרות, ביצות וביצות מנגרובים, קרוב למקורות המזון שלהם. הם מקננים גם עם עופות בעלי הרגלים דומים כמו הכפן הורוד, מגלן שני שונות וחסידת היאבירו הגדולה. מושבות ידועות שלהם הם על גדת נהר הפרנה.
בלאק סטאר ליין
בלאק סטאר ליין (באנגלית: The Black Star Line; מילולית: קו הכוכב השחור) הייתה חברת ספנות שאורגנה בידי מרקוס גארבי, שהייתה אמורה בשלב ראשון להיות חברת ספנות שתנוהל וספינותיה ינווטו בידי שחורים, ובהמשך לפתח את כלכלת אפריקה על ידי פתיחת נתיבי סחר אל "היבשת השחורה". שם החברה נועד להתכתב עם שמה של חברת הספנות הבריטית היוקרתית וייט סטאר ליין (קו הכוכב הלבן).
דגל גאנה כולל כוכב שחור כהומאז' ל"בלאק סטאר" של גארבי.
חמסן חום
אורכו 52–64 ס"מ, משקלו 1.2–2.18 ק"ג ומוטת כנפיו 126–160 ס"מ ויחד עם השחף הימי הוא המין הגדול ביותר בבני סדרת החופמאים וכן הוא הגדול ביותר שבחמסניים.
תת-מינים
החמסן הוא בעל 3 תת-מינים:
אינפיניט H
2013-2014: הופעת בכורה עם האלבום Fly High
ב-28 בפברואר וב-1 במרץ 2014, במהלך הדרן של אינפיניט במופע "One Great Step Returns", הצמד ביצע שיר חדש בשם "Alone". מילות השיר נכתבו על ידי הצמד. השיר נוסף לאחר מכן לאלבום המלא השני של אינפיניט בשם Season 2.
2015: האלבום השני Fly Again
ב-26 בינואר 2015, הצמד עשה את הקאמבק שלו לאחר שנתיים עם הוצאתו לאור של האלבום השני שלהם Fly Again. הם ערכו מסיבת עיתונאים באותו יום. הופעות קידום לאלבום החלו ב-31 בינואר בתוכניות M!Countdown וMusic Bank. שיר הנושא של אלבום זה הוא "Pretty". ב-3 בפברואר הם זכו במקום הראשון בתוכנית מוזיקה בפעם הראשונה כצמד, בתוכנית The Show. לאחר מכן השיר זכה בעוד ארבעה פרסים של מקום ראשון.
פיל ניל
ניל הוא הכדורגלן האנגלי המעוטר ביותר בהיסטוריה. לזכותו 22 תארים בהם זכה עם קבוצת ליברפול, בהם שמונה אליפויות אנגליה וארבעה גביעי אירופה לאלופות.
קריירת משחק
לקראת עונת, תחת המאמן ג'ו פייגן, הפך ניל לקפטן הקבוצה, כשמונה לתפקיד במקומו של גריים סונס שעזב לסמפדוריה. הוא הוביל את קבוצתו כקפטן לגמר גביע אירופה לאלופות 1985 שבו התרחש אסון הייזל. עונה אחר כך, כשפייגן עזב את תפקידו, מונה החלוץ קני דלגליש לתפקיד המאמן, למורת רוחו של ניל שרצה לקראת סיום הקריירה לקבל את התפקיד. זמן קצר לאחר פתיחת העונה, בה החל לאבד את מקומו בהרכב, עזב ניל את ליברפול לאחר 11 שנים. במדי הקבוצה הפך ניל למעוטר שבכדורגלני אנגליה. הוא זכה עם ליברפול ב-22 תארים, שישה מתוכם תארים אירופים.
קריירת אימון
ב-6 בפברואר 1996, לאחר שנה מחוץ למגרשים, מונה ניל לתפקיד המאמן בקארדיף סיטי מהליגה הרביעית. הוא פתח עם הקבוצה את עונת, אך באוקטובר עבר לשמש כעוזרו של סטיב קופל במנצ'סטר סיטי. הקבוצה, שפתחה את העונה בליגת המשנה לאחר שירדה מהפרמייר ליג עונה קודם, הסתבכה בתחתית הטבלה וכחודש לאחר מינויו של ניל פוטר קופל מתפקידו. ניל קיבל את תפקיד המאמן הזמני של המועדון, והדריך אותו במשך קרוב לחודשיים. הוא הוביל את הסיטי לשבעה הפסדים בעשרה משחקים, וסיים את תפקידו בקבוצה עם מינויו של פרנק קלארק לתפקיד המאמן בסוף דצמבר 1996.
אלכסנדר להר
מלחמת העולם הראשונה
ב-1916 הוטל על להר לסייע בהקמת חיל האוויר הקיסרי. בינואר 1918 מונה למפקד גדוד ברגימנט ה-74, אך הגדוד פורק לקראת סוף פברואר ולהר חזר לתפקידו במשרד המלחמה, שם שירת עד סוף המלחמה.
טרילוגיה
בקולנוע
בקולנוע ניתן למנות את שלוש הטרילוגיות של "מלחמת הכוכבים" בבימויו של ג'ורג' לוקאס, "הסנדק" בבימוי פרנסיס פורד קופולה, "האיש ללא שם" בבימוי סרג'ו לאונה, "בחזרה לעתיד" בבימוי רוברט זמקיס, טרילוגיית באטמן "האביר האפל" בבימוי כריסטופר נולאן ועוד.
בית כנסת גאולת ישראל רמת השרון
היסטוריה
עם הקמת המושבה ("עיר שלום") שימש "בית העם" (בניין העירייה בשד' ביאליק) כבית כנסת. בנוסף, היה גם "בית הכנסת של החקלאים" ברחוב סוקולוב 59.
נכון ל-2017 בית הכנסת הוא הגדול והפעיל ביותר ברמת השרון עם תפילות ושיעורי תורה מעלות השחר עד חצות ליל, 365 יום בשנה. בית הכנסת מכיל כ-250 מקומות ישיבה באולם הגדול, וכ-150 מקומות ישיבה בעזרת נשים.
אייר פראנס
חטיפות
ב-1994 חטפו אנשי ארגון GIA האלג'יראי את טיסת אייר פראנס 8969 והתכוונו לרסק את המטוס לתוך מגדל אייפל. חיילי קומנדו צרפתים התערבו והצליחו למנוע את האירוע.
טרוור איב
ביוגרפיה
איב נולד בסוטון קולדפילד, קרוב לברמינגהאם. בנם של אלזי (שם נעורים האמר) וסטיוארט פרדריק איב. אביו היה אנגלי ואימו ולשית מגלינית' שבדרום ויילס. הוא למד בבית הספר ברומסגרוב והיה לו שם מעט ניסיון במשחק.
לאיב קריירת משחק ארוכה ומוצלחת על הבמה בקולנוע ובטלוויזיה שהחלה בשנות השבעים של המאה העשרים. באחד מתפקידיו הראשונים על הבמה גילם את פול מקרטני במחזה "ג'ון, פול, ג'ורג', רינגו וברט" מאת וילי ראסל שהועלה בתיאטרון ליריק בווסט אנד הלונדוני, ושזכה בפרס איבנינג סטנדרד ובפרס מבקרי התיאטרון של לונדון כמחזמר הטוב ביותר.
ב-1976 הופיע איב במחזה "Hindle Wakes" שביים לורנס אוליבייה כחלק מסדרת הטלוויזיה "לורנס אוליבייה מגיש". ב-1977 השתתף איב במחזה "פילומנה" בבימויו של פרנקו זפירלי בווסט אנד שבלונדון, שם הכיר את אשתו לעתיד שרון מוהאן.
ב-2002 השתתף איב יחד עם אמנים רבים בדקלום הסונטות של שייקספיר באלבום "When Love Speaks". באותה שנה שיחק בתפקיד קורפר בסרט "מכתבי אהבה" שביים ניל לביוט. עוד שיחק בסרט "טרויה" בבימויו של וולפגנג פטרסן ב-2004, וב-"The Family Man" ב-2006.
באפריל 2008 כיכב איב בתפקיד יוגי גרין, איש הטלוויזיה ומנחה שעשועון טלוויזיה, בסרט הביוגרפי "Hughie Green, Most Sincerely" ב- BBC Four.
ב-2010 שיחק איב בסרט "She's Out of My League" בתפקיד אביה של הגיבורה שאותה גילמה בתו אליס. עוד כיכב בעיבוד מחודש של הסדרה "Bouquet of Barbed Wire" בתפקיד פיטר מנסון. בינואר 2011 הופיע במיני-סדרה "Kidnap and Ransom" של ITV שצולמה בדרום אפריקה. ב-2012 חזר וגלם את דומיניק קינג בעונה השנייה של הסדרה.
ב-19 בפברואר 2014, היה איב בין המוזמנים לארמון בקינגהאם לחגיגות יובל המאה של האקדמיה המלכותית לאמנות הדרמה. הוא ואשתו שרון התבקשו להופיע לפני המלכה יחד עם יו לורי, סר טום קורטני ודיים הלן מירן. איב גילם את דמותו של פרופסור היגינס בקטעים מתוך "פיגמליון".
גוז'קוב
גוז'קוב (בפולנית: Gorzków) הוא כפר במחוז קרסניסטב שבפרובינציית לובלין בפולין, בו התקיימה עד השואה קהילה יהודית.
גוז'קוביצה
יהודי גוז'קוביצה
באוקטובר 1942 חוסל היישוב היהודי בכפר, כאשר יושביו הועברו למחנה ההשמדה טרבלינקה. קבוצת עובדים יהודים קטנה שהושארה במקום הועברה לאחר זמן קצר לגטו בפיוטרקוב טריבונלסקי, וממנו לטרבלינקה.
קיימברידג'
קיימברידג' ידועה בכל העולם בשל אוניברסיטת קיימברידג' השוכנת בתחומיה. קיימברידג', שנוסדה ב-1209, היא האוניברסיטה השניה העתיקה בעולם דובר האנגלית (אחרי אוניברסיטת אוקספורד). באוניברסיטת קיימברידג' למדו יותר זוכי פרס נובל מבכל אוניברסיטה אחרת בעולם וחלק נכבד מהאנשים החשובים ביותר בהיסטוריה של המדעים המדויקים. בשנים האחרונות התפתחה קיימברידג' למרכז ההיי-טק הראשי בבריטניה.
היסטוריה
ישנן עדויות להתיישבות באזור עוד לפני האימפריה הרומית הכוללות גרזנים, חרבות, וכלי ציד. חוקרים ארכאולוגים מעריכים כי עוד מימי המאה הראשונה לפני הספירה הייתה התיישבות בני אדם באזור. במרוצת השנים שלטו בעיר הרומאים, שהשתמשו בקיימברידג' בעיקר לשימושים צבאיים והוויקינגים שהפיקו תועלת מנתיבי המסחר באזור.
קין והבל
התייחסות בתרבות
סיפור קין והבל הופיע פעמים רבות בציוריהם של אומנים מהתרבות הנוצרית.
גובורובו
גובורובו (בפולנית: Goworowo; ביידיש: גאוואראווע) הוא כפר במחוז אוסטרולנקה שבפרובינציית מזוביה בפולין, בו התקיימה עד השואה קהילה יהודית גדולה.
יהודי גובורובו
התיעוד הראשון לישיבת יהודים בכפר הוא מהמאה ה-18, והקהילה שבמקום, אשר החזיקה בית כנסת ובית עלמין, פרשה חסותה גם על יהודי כפרי הסביבה.
חשבונייה
כפל
כפל מבוצע על ידי חזרה על חיבור: כדי לכפול ב-3, רושמים את הנכפל לחשבונייה, ואז מחברים אותו פעמיים נוספות. כדי לכפול ב-13, מחברים אותו לעצמו שלוש פעמים, ופעם נוספת, ב"הסטה" של אחד, כלומר את ספרת האחדות שלו מחברים לציר שמייצג את ספרת העשרות בחשבונייה, וכן הלאה.
נוויל לונגבוטום
דמותו של נוויל בסרטים
מתיו לואיס גילם את דמותו של נוויל בשמונת הסרטים שיצאו. דמותו של נוויל הוגחכה באמצעות שיניים צהובות ולא אחידות שלואיס הרכיב, נעליים גדולות מדי שנעל, וחתיכות פלסטיק מאחורי אוזניו שנועדו להבליט אותן. לפני יציאת הסרט החמישי אמר לואיס על השינוי בדמותו של נוויל כי הוא חושב ש"מדהים שהדמות של נוויל באמת נפטרה מתדמית הקלוץ (עד גבול מסוים). טוב מאוד לראות אותו מסייע בניגוד לעבר שבו החמיר את המצב. אני מצפה בקוצר רוח לסרט החמישי, יהיה מעניין לשחק דמות כמעט שונה לחלוטין". כשנשאל האם יש דמיון בינו לבין נוויל ענה לואיס שהוא "מגושם ושכחן" בדומה לדמות אותה הוא מגלם, אך בניגוד לנוויל הוא לא מפגין עצבנות וחוסר התמצאות. לואיס גם אמר שמבחינתו זה מעניין לגלם דמות שעושה את הדבר הנכון למרות ההצקות מהן היא סובלת בבית הספר.
משפחה
נוויל הוא קוסם טהור דם שנולד לפרנק ואליס לונגבוטום, שהיו הילאים ידועים וחברים במסדר עוף החול במהלך המלחמה הראשונה נגד לורד וולדמורט. בספר החמישי מציין דמבלדור כי עד 1981 שניהם נמלטו מוולדמורט שלוש פעמים. אולם, הצלחתם הייתה קצרה כיוון שהם עונו עד לשיגעון באמצעות קללת קרושיאטוס שהוטלה על ידי קבוצה של אוכלי מוות בראשותה של בלטריקס לסטריינג'. עינויים של הלונגבוטומים נחשב לאחד הפשעים המזוויעים ביותר שבוצעו על ידי תומכיו של וולדמורט. מאז אותו אירוע הם מאושפזים במחלקה הסגורה של בית החולים על שם הקדוש מנגו. נוויל מבקר אותם בחגים, אך הם לא מסוגלים לזהות אותו.
נווה צדק
שכונות סמוכות
בימי מלחמת העצמאות הייתה נווה צדק, יחד עם שכונת שבזי ושכונת כרם התימנים שכנותיה, בחזית העימות בין יהודי תל אביב וערביי יפו. וחלק ממבניה אף שימשו את חברי האצ"ל כבסיסי פעולה. במהלך המלחמה ניזוקו חלק מבתי השכונה.
השכונה כיום
בעתיד, כשתופעל המערכת להסעת המונים במטרופולין תל אביב, צפויה הרכבת לחזור לפעול בגבולה הדרומי של השכונה. באותה מסגרת מוקם פארק המסילה.
אלברט פיאמנטה
שנות ה-80 והלאה
בשנת 1983 הקים עם שלושה מתלמידיו, נח רוזנצוויג, אילן ברקוביץ וגן לב את "רביעיית הסקסופונים הישראלית".
בשנת 1986 שימש כמנהל המוזיקלי של פסטיבל הכליזמרים בצפת. בשנות ה-90 הקים מספר הרכבים ולהקות כ"השלישייה הקאמרית" ו"להקת כמון". על חברי כמון נמנו המתופף יוסי "פפו" לוי, נגן העוד עזרא ברהום, הפסנתרן לאוניד פטשקה ונגן הקלידים שי מרום. מאוחר יותר של פעילות הלהקה הצטרפו ללהקה נגן הקונטרבס אמיר מסריק (חבר להקת שש בש) ונגן כלי ההקשה עמית ליסאי. הלהקה פעלה בשנים 1997–2001.
גולוגורי
יהודי גולוגורי
במהלך המאה ה-19 גדל היישוב היהודי בעיירה, אך משנות ה-70 של המאה ה-19 חלה ירידה בגודלו, בשל הגירה. בשנת 1895 הוקם בעיירה בית ספר מיסודו של הברון הירש.
בין מלחמות העולם התגברה בעיירה הפעילות הציונית, והתקיימו בה קורסים ללימוד עברית.
כספית
שימושים
השימוש העיקרי בכספית כיום הוא לייצור חומרים ליישומים אלקטרוניים. כמו כן כספית מצויה במדי טמפרטורה, מדי-כובד ובמתקנים מדעיים אחרים. שימושים נוספים:
טוהארט
טוהארט (בקוריאנית: 투하트, באנגלית: Toheart) היא תת-להקה המורכבת מצמד זמרים מקוריאה הדרומית שהוקמה ב-2014. החברים בצמד הם וו-יון מ Infinite וקי מShinee. תת-להקה זו נוצרה באמצעות שיתוף הפעולה של שתי חברות התקליטים Woollim Entertainment ו-S.M Entertainment.
היסטוריה
המיני אלבום שלהם בשם 1st Mini Album והקליפ וידאו של שיר הנושא מהאלבום "Delicious", יצאו לאור ב-10 במרץ. באותו היום הם ערכו מופע, שאותו הנחו חברי הלהקה של כל אחד מהם, מינהו מ-Shinee ו-סונג-קיו מאניפיניט.
לאו גייר פון שוופנבורג
מלחמת העולם השנייה
ב-21 ביוני 1942 מונה פון שוופנבורג למפקד קורפוס הפאנצר ה-3, וב-20 ביולי 1942 מונה פון שוופנבורג למפקד קורפוס הפאנצר ה-40, ופיקד עליו במהלך הקרב על קווקז. בתחילת 1943 לאחר תקופת המתנה בעתודת המילואים, מונה פון שוופנבורג לסגן מפקד קורפוס הפאנצר ה-76 בצרפת, ובקיץ 1943 מונה למפקד קורפוס המילואים ה-58.
טקיג'ירו אונישי
מותו
אונישי התאבד במגוריו ב-16 באוגוסט 1945, לאחר כניעת האימפריה היפנית ללא תנאים. במכתב ההתאבדות שלו הביע אונישי צער על 4,000 הטייסים ששלח אל מותם, וביקש מהאזרחים ששרדו לסייע בשיקום יפן ובהשגת שלום. הוא הציע את חייו ככפרה על הפגיעה בטייסי הקמיקזה ובמשפחותיהם. לאחר מכן ביצע ספוקו בעצמו, ולא נעזר במי שיערוף את ראשו. הוא מת מפצעיו כעבור 15 שעות.
מרחב מחיה
היחס לאוכלסייה הסלאבית במזרח אירופה
הייתה זו מדיניות נאצית מוצהרת להרוג, לגרש ולשעבד פולנים, רוסים ועמים סלאבים אחרים, שאותם החשיבו כנחותים משמעותית, ולאכלס מחדש את הארץ בעמים גרמניים. האוכלוסייה הסלאבית אמורה הייתה להיות מושמדת באמצעות הרעבה שיטתית ובכך ליצור עודף של תנובה חקלאית, אשר תאפשר להאכיל את גרמניה ולהחליף בגרמנים את האזורים שמיושבים בסלאבים.
נאגנו (מחוז)
מחוז נאגנו (ביפנית: Nagano-ken 長野県) הוא מחוז באזור צ'ובו שבאי הונשו, יפן. בירת המחוז היא העיר נאגנו.
ערים
במחוז נאגנו 19 ערים:
גוסטינין
יהודי גוסטינין
בין מלחמות העולם התגברה הפעילות הציונית בעיר, והתקיים בה קיבוץ הכשרה. כמו כן, פעלו בעיר אגודת ישראל והבונד, והתקיימו בה מוסדות תרבות יהודיים. הרב האחרון של הקהילה היה יצחק מאיר בורנשטיין, מפעילי המזרחי (נספה בשואה).
בשואה
באפריל 1942 חוסל הגטו בגוסטינין, ורוב יושביו הועברו למחנה ההשמדה חלמנו. לאחר מכן, הרסו הגרמנים את בית העלמין היהודי בעיר.
אני קייט
הביקורות על הסדרה ברובן היו חיוביות, כאשר מבקרים בעיקר היללו את ההתמקדות בנושאים חברתיים ושל המצב הסוציו-פוליטי של נשים טרנסג'נדריות, וכיצד היא נתפשת בעיני הציבור הכללי. הטון הרציני והביקורתי של הסדרה זכו לשבחים, בעיקר בהשוואה לתוכנית "משפחת קרדשיאן" בה ג'נר כיכבה יחד עם בני ובנות משפחתה.
רפאל מרטין ואסקס
נבחרת ספרד
ב-4 בספטמבר 1991 במשחק ידידות מול אורוגוואי, כבש ואסקס כבר בדקה השמינית את שערו היחיד במדי הנבחרת, בדרך לניצחון 2-1. את הופעתו האחרונה במדי ספרד רשם כשנה אחר כך, בניצחון 5-0 על. בסך הכול רשם ואסקס 38 הופעות ושער בודד במדי נבחרת ספרד.
הפצצת טוקיו
לאחר המלחמה
בין השנים 1948 ו-1951 נטמן אפרם של 105,400 קורבנות הפצצות בפארק יוקואמיצ'ו ברובע סומידה. בשנת 2001 נחנכה בפארק אנדרטה לזכר הקורבנות.
יצחק קצנלסון
תולדות חייו ויצירתו
ב-22 במאי 1943, בגיל 56, הגיע קצנלסון יחד עם בנו צבי למחנה ויטל, שם התחיל לכתוב את "פנקס ויטל". באותו היום הפסיק את כתיבת היומן בטענה כי "אני חדלתי מלרשום רשימות, משום שיראתי מפני השיגעון מתוך שלא לאבד את עצמי לדעת". לאחר חודשיים, ביום הולדתו ה-57, המשיך את כתיבת הפנקס וסיימו ב-16 בספטמבר 1943. ב-30 ביוני אותה שנה סיים את כתיבת המחזה "חניבעל". לאחר מכן החל את כתיבת "השיר על העם היהודי שנהרג" (ביידיש: "דאָס ליד פֿונעם אויסגעהרגעטן ײִדישן פֿאָלק"), וב-18 בינואר 1944 סיים קצנלסון את כתיבת הבית האחרון בפואמה.
להנצחתו של קצנלסון נקרא מוזיאון בית לוחמי הגטאות על שמו. ישנם גם רחובות רבים על שמו ברחבי הארץ.
מריסה ג'ארט וינוקור
תיאטרון, קולנוע וטלוויזיה
מריסה לוהקה לפיילוט עבור סיטקום חדש של רשת CBS בשם Fugly מבית היוצר של קוראים לי ארל. בתחילה, התוכנית הוצעה לערוץ פוקס, עם פמלה אנדרסון בתפקיד ראשי, אך הסדרה נדחתה לטובת Stacked. בהמשך, הסדרה עובדה לסרט טלוויזיה ששודר בשנת 2007 וזכה לביקורות שליליות. מריסה חזרה להופיע בהיירספריי ב-9 בדצמבר 2008, וגילמה את דמותה של טרייסי טורנבלד עד שההפקה ירדה, ב-4 בינואר 2009.
בשנת 2018 השתתפה בעונת הVIP הראשונה של תוכנית המציאות האמריקאית "האח הגדול", בה ניצחה ולקחה מקום ראשון, כאשר גברה על רוס מת'יוס ברוב קולות של 6-3.
ברכיה (מושב)
מוסדות חינוך
בשנת 1950 עם הקמת המושב הוקם בית ספר יסודי הנקרא "מורשה" על ידי הרב שלום חדד תושב המקום. בית הספר הראשון במועצת "חוף אשקלון". בית הספר מונה כ-230 תלמידים שרובם ממושבי המועצה.
ברכיה
{{פירושונים|
אני ואתה
תיאור והבהרת המונח
בפרק 'דו-שיח' הוא כותב: "זו הטיית ראש שכנגדך. אתה חש, היאך הנפש מצווה אותה לגב, וכלום אין אתה חש בגבך של עצמך אלא בגב ההוא של העבר השני, האהוב. ועם זה אין אתה מסולק מעצמך, אתה שרוי בהווייתך של עצמך, ואתה מקבל את הטיית הראש, את צוויה, בחינת תשובה לדיבור שתיקתך של עצמך" זו תנועת הזיקה והתחושה ההדדית שמועברת מזה אל זה.
בפרק 'על המעשה החינוכי' מגדיר בובר את האמפתיה כשכחת העצמיות והטמעתה בזולת, עד כדי ביטולה, כפי שקורה לאמן יוצר המזדהה הזדהות גמורה עם פרי יצירתו. הוא מבחין בין האמפתיה כהיטמעות ברגשות הזולת לבין יחסי ה'אני אתה' הכוללים דיאלוג וזיקה הדדית של שני שותפים. כדי ליצור יחס של 'אני אתה' דרוש אני מודע ודרושה פעולת גומלין ואין די באמפתיה.
בובר מול הזרם האקזיסטנציאלי
בובר הכיר את כתביהם של מרטין היידגר ושל ז'אן פול סארטר והתייחס אליהם בנשימה אחת בובר דוחה את האקזיסטנציאליזם כיוון שהם מתעלמים מהקשר המהותי בין אדם לזולתו שרק מתוכו אפשר לדבר על קיום אנושי, חובה ומוסריות.
שרה פאריש
חיים אישיים
ב-15 בדצמבר 2007 התחתנה פאריש עם ג'יימס מארי והם גרים בהמפשייר. בתם הבכורה, אלה ג'יין נולדה ב-2008 עם מום בלב ונפטרה בגיל 8 חודשים. בנובמבר 2009 ילדה פאריש את בתה השנייה, נל מארי.
חזרה (אמנות הבמה)
תיאטרון או אופרה
בתיאטרון, אנסמבל שחקנים עורכים חזרות, כהכנה לקראת ביצוע הופעה או הופעות בפני קהל. בשלבים המוקדמים של תהליך ההפקה, החזרות המתרחשות אינן כוללות את ההיבטים הטכניים של ההופעה (כגון: תאורה, ציוד סאונד והגברה וכדומה), והן משמשות בעיקר כדי לסייע לשחקנים ללמוד את הדיאלוג ולגבש את אופן התנועות שלהם על הבמה.
הקשרים אחרים
השימוש במונחים "חזרות" ו-"חזרות גנרליות" נפוץ גם מעבר לתחום אמנויות הבמה. כאשר ארגון צריך ללמוד כיצד ליישם את התהליך חדש, הוא עשוי לערוך חזרות של הפעילות מראש. ארגוני חירום עורכים לעיתים קרובות חזרות של ההכנות שלהם לתגובה לאסונות אזרחיים. צבא שמתכנן לתקוף יעד מסוים עשויים ליצור דגם של היעד, ולערוך חזרות של ההתקפה. תהליכי הטמעתם של שינויים משמעותיים בתחומי תעשייתיים ומורכבים מבחינה טכנית, כגון תחום מערכות מידע, מתבצעים לעיתים קרובות רק לאחר חזרות, במיוחד כאשר הדבר דורש תיאום של מספר רב של פעילויות, תוך אילוצי זמן.
מיצ'ל
קריירת אימון
בסיום העונה חזר מיצ'ל לקבוצת האם שלו, כשהתמנה לתפקיד מאמן קבוצת ריאל מדריד קסטיליה ואחראי על מערכות הנוער. כמאמן, הוא הוביל את הקבוצה, בה שיחק אז גם בנו אדריאן, לירידה לליגה השלישית. ירידת הליגה, בנוסף על מחלוקות בין נשיא הקבוצה לבינו, הובילו לפיטוריו מהקבוצה לאחר עונה אחת.
במרץ 2017 מונה למאמן מאלגה שם אימן עד ינואר 2018. ביולי 2019 מונה למאמן אוניברסידד נסיונל ממקסיקו. במאי 2021 מונה שוב למאמן חטאפה, אך פוטר מתפקידו כבר בחודש אוקטובר לאחר שצבר נקודה בלבד בשמונת מחזורי הליגה הראשונים של עונת.
גלובנו
יהודי גלובנו
בשנות השלושים סבלו יהודי העיר ממספר תקריות אנטישמיות, ומצבם הכלכלי הורע. בתקופה זו נמנו בעיר כ-2,100 יהודים, רוב תושביה.
בשואה
בספטמבר 1940 האשימו הגרמנים את יהודי העיר בדליקה שפרצה בבתים שהיו שייכים להם בעבר, וכעונש על כך צומצם שטח הגטו, והוא נסגר. בסוף פברואר 1941 החלו הגרמנים בגירוש יהודי העיר לגטו ורשה, תוך עריכת מצוד אחר יהודים מסתתרים, עד שנותרה העיר ריקה מיהודים.
Monsta X
2014-2015: תוכנית ההישרדות NO.MERCY והופעת הבכורה
ב-14 במאי, קליפ הווידאו לשיר הבכורה שלהם, "Trespass" פורסם בערוץ היוטיוב הרשמי של סטארשיפ. באותו יום הקבוצה עשתה את הופעת הבכורה החיה שלהם בתוכנית המוזיקה M!Countdown.